Grenlandiya muz qalqoni asr o‘rtalariga borib erib ketadi

Global isish sayyoraning barcha qismlariga, xususan Grenlandiya muz qalqoniga ham ta’sir o‘tkazmoqda, deb xabar beradi National Geographic.

25 yil avval 1,7 million kvadrat maydonni egallagan qalqon barqaror hisoblanar edi. Endilikda esa u har kuni 1 milliard tonna muz yo‘qotyapti. Natijada esa har yili dunyo okeani sathi bir millimetrga kengaymoqda. Bu olimlar tomonidan prognoz qilinganidan ham tezroq yuz bermoqda.
Ushbu jarayon shu tarzda davom etsa, Grenlandiya muz qalqoni asr o‘rtasiga borib erib ketadi.
Olimlar muz qalqonining 3D-modelini bir necha yil davomida kuzatish orqali shunday xulosaga keldi. Taxminlarga ko‘ra, 5 kun ichida 135 kilometr uzunlikdagi tarmoqqa jamlangan 124 ta ko‘l hosil bo‘ladi.